stanford-oval/wikipedia huggingface dataset:
ערב; העץ האדום
קומפוזיציה ופרשנות

החוקר ג'ון מילנר ציין כי הקומפוזיציה של הציור מתמקדת בכוחות המנוגדים והמשתלבים של גזע העץ, ענפיו והמרחב שסביבו. בדומה לעצים של ואן גוך, גם בעץ של מונדריאן קיימת תנועה סיבובית בצמיחתו, כאשר ענפיו מסתעפים באלכסונים וממשיכים להתרחב. מונדריאן מתאר את העץ ואת החלל שסביבו באופן מוצק ובטוח, כך ששני המרכיבים מתחברים באופן הדוק על פני משטח הבד. האופן שבו הענפים הקטנים של העץ מתפשטים כלפי מעלה ולצידי הבד יוצר קומפוזיציה דמוית צלב, שבה הטבע מוצג כחלק ממערך של כוחות מנוגדים.
לדברי ההיסטוריון האמנותי הנס יופה, "העץ האדום" אינו התרשמות ישירה מעץ, אלא פרשנות של המציאות והטבע בכללותם. באמצעות מבנה קווי, הציור יוצר איזון בין תנועתו האלימה של העץ לבין השלווה הכוללת של התמונה.
צבע ומשיכות מכחול

באותה תקופה התאפיין סגנונו של מונדריאן בהדגשת צבעים ובמרד כנגד הטונליזם. תוך שימוש בצבעים אדום וכחול בלבד, "העץ האדום" מייצג את המעבר של מונדריאן לצבעים לא-טבעיים. הוא האמין כי לא ניתן לשחזר את צבעי הטבע בדיוק על הבד, ולכן ביקש לבטא את יופיו בדרכים אחרות באמצעות צבעים טהורים. מונדריאן השתמש בצבעים כדי ליצור ניגודיות מרחבית וכדי להפיק דימויים שהם יותר מסמליים ומעוררי תחושה מאשר תיאוריים בלבד. הדבר מתבטא במיוחד בניגוד העז שבין האדום הבולט באופן כוחני לבין הרקע הכחול הנסוג. בנוסף, יישום הצבע תרם לתחושת העומק בציור – משיכות המכחול האופקיות והמקצביות שלו העניקו נוכחות מוחשית הן לעץ והן לחלל שסביבו. משיכות המכחול החזקות אך המקוטעות במקצת מזכירות את הטכניקה של הפוינטיליזם. עם זאת, בניגוד לפוינטיליזם, שבו משיכות הצבע הקטנות מתמזגות לעין הצופה ליצירת אפקט אופטימי, אצל מונדריאן נעשה שימוש במשיכות מכחול רחבות ושני צבעים מנוגדים באופן דומיננטי, כדי לבטל כל תחושת אור טבעי וליצור אפקט מיסטי.
הערות שוליים

1 2 3  Jaffé, Hans (1985). Piet Mondrian (באנגלית). New York : Abrams. p. 66. ISBN 0810914131.
1 2 3 4  Elgar, Frank (1968). Mondrian (באנגלית). New York, Praeger. pp. 43, 46.
1 2 3  Milner, John (1992). Mondrian (באנגלית) (1st American ed.). New York : Abbeville Press. pp. 67, 69. ISBN 1558594000.
1 2 3 4  Fauchereau, Serge (1994). Mondrian and the neo-plasticist utopia (באנגלית). New York : Rizzoli. pp. 12, 14. ISBN 0847818322.
| --- | --- |
בקרת זהויות :  RKDimages ID: 269727 
פיט מונדריאן, 1872–1944
סיפור הפרברים (סרט, 1961)

| --- | --- |

כרזת הסרט בישראל מהקרנות הבכורה
 מבוסס על:  המחזמר "סיפור הפרברים"
 בימוי:  רוברט וייז, ג'רום רובינס 
 הופק בידי:  רוברט וייז 
 תסריט:  ארתור לורנטס
 עריכה:  תומאס סטנפורד
 שחקנים ראשיים:  נטלי ווד   ריצ'רד ביימר   ראס טאמבלין   ריטה מורנו   ג'ורג' צ'קיריס
 מוזיקה:  ליאונרד ברנשטיין (מוזיקה) סטיבן סונדהיים (מילים)
 צילום:  דניאל ל. פאפ 
 מדינה:  ארצות הברית 
 חברת הפקה:  יונייטד ארטיסטס, מיריש הפקות 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  18 באוקטובר 1961 ישראל11 באוקטובר 1962
 משך הקרנה:  150 דק' 
 שפת הסרט:  אנגלית
 סוגה:  סרט מוזיקלי, סרט דרמה, סרט רומנטי, סרט פשע 
 מקום התרחשות:  ניו יורק 
 תקציב:  6 מיליון דולר
 הכנסות:  43,700,000 דולר
 הכנסות באתר מוג'ו:   westsidestory
 פרסים:  פרס אוסקר לסרט הטוב ביותר (רוברט וייז)  פרס אוסקר לעיצוב התלבושות הטוב ביותר בסרט צבעוני (איירין שרף)  פרס אוסקר לארט דיירקטור הטוב ביותר, צבע (Boris Leven, Victor A. Gangelin)  פרס אוסקר לפסקול המקורי הטוב ביותר (סול צ'פלין, ג'וני גרין, Sid Ramin, אירווין קוסטל)  פרס אוסקר למיקס הסאונד הטוב ביותר (Fred Hynes, Gordon E. Sawyer)  פרס אוסקר לעריכה הטובה ביותר (תומאס סטנדפורד)  פרס אוסקר לבמאי הטוב ביותר (רוברט וייז, ג'רום רובינס)  פרס אוסקר לסינמטוגרפיה, צבע (דניאל ל. פאפ)  פרס אוסקר לשחקנית המשנה הטובה ביותר (ריטה מורנו)  פרס אוסקר לשחקן המשנה הטוב ביותר (ג'ורג' צ'קיריס)  מועצת ביקורת הקולנוע האמריקנית: עשרת הסרטים הטובים ביותר 
 תרגום לעברית:  ירושלים סגל (הפצה מקורית)
 אתר רשמי
 דף הסרט ב־IMDb
 
הקדימון לסרט
סיפור הפרברים (באנגלית: West Side Story) הוא סרט קולנוע מסוגת מיוזיקל בבימוים של רוברט וייז וג'רום רובינס משנת 1961. הסרט מבוסס על מחזה בעל אותו שם משנת 1957 ועל המחזה "רומיאו ויוליה" של ויליאם שייקספיר. בסרט משחקים נטלי ווד, ריצ'רד ביימר, ראס טאמבלין, ריטה מורנו וג'ורג' צ'קיריס. צלם הסרט הוא דניאל פאף.
סצנות הפתיחה צולמו במרכז לינקולן שבניו יורק. רוברט וייז נבחר להפיק ולביים את הסרט עקב מומחיותו בסרטי דרמות המצולמים בניו יורק כמו "הימור המחר". זהו המיוזיקל הראשון שוויז ביים, ולכן הוא נעזר בג'רום רובינס שביים את המחזה. במהלך צילומי הסרט אולפן ההפצה פיטר את ג'רום רובינס בגלל אי עמידה בלוח הזמנים. אך רוברט וייז הסכים לתת לו קרדיט על בימוי.
הסרט יצא לאקרנים ב-18 באוקטובר 1961 דרך יונייטד ארטיסטס. הסרט זכה לביקורות מהללות והצלחה כלכלית. הסרט נהיה השני הכי מכניס באותה שנה אחרי הסרט "על כלבים וגנבים". הסרט זכה בעשרה פרסי אוסקר כולל בקטגוריות הסרט הטוב ביותר והבמאי הטוב ביותר. בנוסף ג'רום רובינס קיבל פרס אוסקר מיוחד על עבודתו בסרט.
עלילה

עלילת הסרט מתרחשת במנהטן בקיץ 1957. קיימת מתיחות בין חבורת הג'טס הכוללת אמריקאים טיפוסיים ממעמד הפועלים (ככל הנראה ממוצא פולני) המונהגת על ידי ריף לורטון (ראס טאמבליין) לבין חבורת השארקס הכוללת מהגרים פורטוריקנים המונהגת על ידי ברנרדו נונז (ג'ורג' צ'קיריס). בהמשך הסרט נמשכת היריבות בין החבורות על רקע הרומן בין טוני וויזאק, חברו הטוב ביותר של ריף, (ריצ'רד ביימר) ומריה נונז, אחותו של ברנרדו (נטלי ווד) השייכים כל אחד לחבורה אחרת.
העלילה מהווה עיבוד מודרני לעלילת המחזה "רומאו ויוליה".
שחקנים ודמויות

| שם השחקן/ית | שם הדמות |
| --- | --- |
נטלי ווד (מארני ניקסון שרה): מריה נונז
ריצ'רד ביימר (ג'יימי בריינט שר): טוני וויזאק
ראס טאמבליין: ריף לורטון
ריטה מורנו (מארני ניקסון ובטי וונד שרות): אניטה דל כרמל
ג'ורג' צ'קיריס: ברנרדו נונז
סיימון אוקלנד: סגן שארנק
נד גלאס: דוק
ויליאם בראמלי: הקצין קראפקי
ג'ון אסטין: גלאד אנד
פני סאנתון: מאדם לוסיה
ליהוק

לארי קירט וקרול לורנס התמודדו על שני התפקידים הראשיים, אך הם נפסלו עקב גילם המבוגר. אלביס פרסלי לוהק לגלם את דמותו טוני, אך אמרגנו ביטל את הליהוק מחשש שפרסלי יקוטלג כמאפיונר. לאחר שהסרט זכה להצלחה עצומה פרסלי הביע צער על דחיית ההצעה לגלם את טוני. מלבדו גם וורן בייטי, אנתוני פרקינס, ברט ריינולדס, טרוי דונהיו, בובי דארין, ריצ'רד צ'מברלין, דניס הופר ועוד רבים התמודדו על התפקיד.
מלהקי הסרט לא חשבו על נטלי ווד כבחירה ראשונה לדמותה של מריה. אך בייטי שהיה במערכת יחסים עם ווד באותה תקופה ביקש ממנה לגלם את מריה בשבילו כדי להתאמן על גילום טוני. מלהקי הסרט התלהבו מווד אך לא מבייטי. ג'יל סנט ג'ון, אודרי הפבורן, ואלרי הרפר, סוזן פלאשט ועוד רבות אחרות התמודדו על התפקיד. הפבורן נשרה מהפרויקט עקב הריונה.
את שירתה של נטלי ווד דיבבה הזמרת מארני ניקסון.
פסקול הסרט > מערכה ראשונה

"אוברטורה" – מקהלה
"פתיח" – מקהלה
"Jet Song" – ריף וחבורת הג'טס
"Something's Coming" – טוני
"Mambo" – מקהלה
"Maria" – טוני
"America" – אניטה, ברנרדו, חבורת השארקס והבנות
"Tonight" – טוני ומריה
"Gee, Officer Krupke" – ריף וחבורת הג'טס
פסקול הסרט > מערכה שנייה

"I Feel Pretty" – מריה, קונסולה, רוזלינה ופראנסיסקה
"One Hand, One Heart" – טוני ומריה
"Tonight Quintet" – מריה, טוני, אניטה, ריף ברנרדו, חבורת הג'טס וחבורת השארקס
"The Rumble" – מקהלה
"Somewhere" – טוני ומריה
"Cool" – אייס וחבורת הג'טס
"A Boy Like That/I Have a Love" – אניטה ומריה
"Somewhere (חזרה)" – מריה
"סיום" – מקהלה
פרסים והוקרה

בשנת 1997, ארכיב הסרטים הלאומי של ארצות הברית בחר בסרט לשימור בידי ספריית הקונגרס בשל היותו "חשוב תרבותית, היסטורית או אסתטית". הסרט זכה לציון של 93% באתר "Rotten Tomatoes". הסרט אוחז בשיא של הסרט המוזיקלי עם מספר הזכיות הגבוה ביותר לפרס האוסקר (עשר זכיות); הסרט הטוב ביותר (רוברט וייז), הבמאי הטוב ביותר (רוברט וייז וג'רום רובינס), שחקנית המשנה הטובה ביותר (ריטה מורנו), שחקן המשנה הטוב ביותר (ג'ורג' צ'קיריס), עיצוב התפאורה הטוב ביותר (ויקטור לאנגלין ובוריס לאבן), הצילום הטוב ביותר (דניאל פאף), עיצוב התלבושות הטוב ביותר (איירין שארף), העריכה הטובה ביותר (תומאס סטנפורד), הפסקול המקורי הטוב ביותר (סול צ'אפלין, ג'וני גריין וארווין קוסטל) והסאונד הטוב ביותר (פרד היינז וגורדון סוויר). בנוסף הסרט היה מועמד בקטגוריית התסריט המעובד הטוב ביותר (ארנסט להמן). ג'רום רובינס קיבל פרס אוסקר מיוחד על בימוי הכוריאוגרפיה בסרט.
פרסים והוקרה > מכון הסרטים האמריקאי

מכון הסרטים האמריקאי דירג את הסרט במספר מרשימותיו;
מאה שנים... מאה סרטים - מקום 41
מאה שנים... מאה תשוקות - מקום 3
מאה שנים... מאה שירים
"Somewhere" - מקום ה-20
"America" - מקום ה-35
"Tonight" - מקום ה-59
מאה שנים... מאה מוזיקליים - מקום 2
מאה שנים... מאה סרטים הגרסת המעודכנת - מקום 51
העיבוד המחודש

בשנת 2016 הבמאי הנודע סטיבן ספילברג הודיע שישמח לעבד מחדש את הסרט. השחקנים המרכזיים הם:
טוני - אנזל אלגורט
מריה - רייצ'ל זגלר
אניטה - אריאנה דבוז
ברנרדו - דייוויד אלוורז
השחקנית ריטה מורנו ששיחקה בסרט המקורי את אניטה, חזרה לעיבוד המחודש בתור ולנטינה, בעלת חנות המשמשת כתחליף לדמותו של דוק מהסרט המקורי.
הסרט יצא לאקרנים ב-10 בדצמבר 2021.
החבובות באי המטמון

| --- | --- |

 מבוסס על:  אי המטמון מאת רוברט לואיס סטיבנסון
 בימוי:  בריאן הנסון
 הופק בידי:  בריאן בנסון מרטין ג'י בייקר
 תסריט:  ג'רי ג'ול ג'יימס וי הארט קירק אר טאצ'ר
 עריכה:  מיכאל יבלוו 
 שחקנים ראשיים:  קווין בישופ טים קארי פרנק אוז ג'רי נלסון דייוויד רודמן דייב גולז סטיב וייטמיר
 מוזיקה:  הנס צימר
 צילום:  ג'ון פרנר
 מדינה:  ארצות הברית 
 חברת הפקה:  חברת ג'ים הנסון, סרטי וולט דיסני 
 חברה מפיצה:  חברת וולט דיסני חברת ג'ים הנסון
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 16 בפברואר 1996
 משך הקרנה:  99 דקות
 שפת הסרט:  אנגלית
 סוגה:  סרט מוזיקלי, סרט המבוסס על יצירה ספרותית, סרט קומדיה, סרט ילדים, סרט שודדי ים 
 מקום התרחשות:  אי המטמון 
 הכנסות:  דולר34,327,391
 הכנסות באתר מוג'ו:   muppettreasureisland
 אתר רשמי
 דף הסרט ב־IMDb
 
לוגו הסרט הרשמי
החבובות באי המטמון הוא סרט קולנוע קומי-מוזיקלי החמישי של החבובות המבוסס על הספר "אי המטמון" מאת רוברט לואיס סטיבנסון, כמו בסרט הקודם גם בסרט זה מגלמות החבובות דמויות שונות מהסיפור לצד שחקנים חיים. טים קארי בתפקיד לונג ג'ון סילבר, קווין בישופ בתפקיד ג'ים הוקינס, קרמיט הצפרדע בתפקיד קפטן אברהם סמולט, פוזי הדוב בתפקיד מר טרלוני, סם העיט בתפקיד מר סמואל ארו, מיס פיגי בתפקיד בנג'מינה גאן הארוסה האבודה וגונזו הגדול וריזו העכברוש הם שני החברים של ג'ים הוקינס.
עלילת הסרט

ג'ים הוקינס הוא נער צעיר אשר חי עם חבריו גונזו וריזו בפונדק "אדמירל בינבו" באנגליה. חולם על חיי המלחים, ג'ים שמע סיפור מבילי בונז (בילי קונולי) על קפטן פיראט זקן בשם פלינט אשר הביא מטמון אל האי והרג את כל אנשיו. אולם הסיפור היה אמיתי כאשר "פיו העיוור", חברו הפיראט של בונז, הגיע לפונדק והביא לבונז את הנקודה השחורה. בונז מת מדום לב, ונתן לג'ים, גונזו וריזו את מפת המטמון. פיו העיוור חזר עם עוד כמה פיראטים, אולם הבנים הספיקו לברוח עם המפה.
כשהגיעו לעיר הרבור, הבנים פגשו את האיש העשיר טרלוני (פוזי) אשר שוקל להשיג ספינה כדי למצוא את אי המטמון ואת אוצרו של פלינט, בעזרתם של ד"ר ליוונסקי (בנזן) ועוזרו ביקר, הם שכרו את "ההיספניולה", אשר מופקדת בידי קפטן אברהם סמולט (קרמיט) ובידי סגנו הנאמן מר ארו (סם). ג'ים וחבריו פוגשים את הטבח לונג ג'ון סילבר, האיש בעל הרגל האחת שבונז הזהיר אותם לפני שמת. הספינה התחילה לשוט, אולם סמולט שחשד בצוות של הספינה למד שהם נשכרו תודות לעצותיו של סילבר. ג'ים וסילבר התיידדו אולם גונזו וריזו נתפסו על ידי שלושה פיראטים, פולי הלובסטר, מורגן התיש הטיפש ומונטי המטורף, אשר ניסו לקחת את המפה אולם למרבה המזל מר ארו תפס אותם והשלושה נכלאו. בינתיים סמולט שם את המפה של ג'ים במקום בטוח.
כאשר סילבר ניסה להכריז על מרד, הוא סידר את מר ארו שיבחן את סירת ההצלה, ובכך זייף את מותו של מר ארו. ג'ים, גונזו וריזו למדו שהתוכנית של סילבר הייתה לנקום בסמולט. אולם סילבר תפס את ג'ים כשהוא היה בדרך לאי המטמון, הפיראטים האחרים גנבו את המפה מהכספת של סמולט. סמולט, גונזו וריזו יצאו להציל את ג'ים, לפתע הם נתפסו על ידי חזירי בר מקומיים ומרושעים בהנהגתה של המלכה "בנג'מינה גאן" (פיגי), הארוסה לשעבר של סמולט שהשאיר באי. ג'ים, סילבר והפיראטים מצאו את המחבוא של פלינט הזקן והופתעו לגלות שהאוצר נעלם, סילבר אמר לג'ים לברוח בזמן שהוא מתעמת עם הפיראטים. הפיראטים לכדו את סמולט ובנג'מינה והיא אמרה להם שהאוצר נמצא בביתה, אולם לבסוף שניהם נצלו וחזרו להתאהב זה בזו.
ג'ים, גונזו וריזו מצאו את מר ארו, אשר חזרו בעזרתו לספינה, שחררו את השבויים והבריחו את כל הפיראטים שנשארו בספינה. אחרי ששתי הדמויות המגולפות בספינה (סטטלר ווולדורף) הצילו את סמולט ובנג'מינה, התפתח קרב בין הגיבורים לפיראטים עד שסמולט נלחם בסילבר ומפסיד. ג'ים וכל החבורה עמדו לצידו של סמולט וסילבר נכנע בכבוד. לאחר הקרב, כל הפיראטים נכלאו, אולם סילבר הצליח לברוח באמצעות המפתחות של מר ארו. ג'ים תפס אותו בזמן הפעולה אבל הרשה לסילבר לעזוב בעקבות חברותיהם. אולם מר ארו הזהיר את סמולט וג'ים שסילבר לקח ספינה פגועה, מה שגרם לסילבר לחזור לאי המטמון. הצוות החדש של "ההיספניולה" רקדו ושטו עם המטמון בעוד סילבר נשאר באי.
משחק וידאו

בשנת 1996 יצא משחק מחשב, בעל אותו שם, המבוסס על הסרט, כאשר השחקן משחק את ג'ים הוקינס עצמו ושחקני הסרט האחרים מדברים עם השחקן. המשחק מתחיל בדיאלוג שמתרחש מאחורי הקלעים בין קרמיט ופוזי.
רחוב אגריפס

|  מידע כללי |
| --- | --- |
 על שם:  אגריפס הראשון
 מיקום
 מדינה:  ישראל
 עיר:  ירושלים
 שכונה:  נחלאות
 
 קואורדינטות:  31°47′03″N 35°12′44″E﻿ / ﻿31.78412°N 35.21209°E﻿ / 31.78412; 35.21209
  מפת מיקום  מפה מפורטת   (למפת ירושלים מוגדלת) רחוב אגריפס(למפת ירושלים רגילה) רחוב אגריפס(למפת הרי ירושלים רגילה) רחוב אגריפס(למפת הרי ירושלים מוגדלת) רחוב אגריפס  he tabBackground:;tabBorder:#aaa;defaultTab:0;
 
רחוב אגריפס בשלג, 2013
רחוב אגריפס ביום שישי, עת נתיבו הצפוני (כיוון מערב) נסגר לתנועת כלי רכב והופך למדרחוב ליום אחד
ערך זה עוסק ברחוב בירושלים. אם התכוונתם לציור, ראו .
רחוב אגריפס הוא רחוב עירוני חשוב במרכז ירושלים. הרחוב מתחיל במפגש עם רחוב המלך ג'ורג', וממשיך בירידה במקביל לרחוב יפו עד לשכונת בית יעקב הסמוכה לשוק מחנה יהודה, שם משתנה שמו לרחוב הרב שמואל ברוך. הרחוב הומה ברוב שעות היום ויש לו חשיבות מסחרית גדולה: לאורכו חנויות רבות, ובמרכזו הוא מתחבר לשוק מחנה יהודה. חלק קצר בתחילת הרחוב הוא מדרחוב סגור לכלי רכב.
באמצע המאה ה-19 היה הרחוב דרך עפר קטנה, שנקראה "דרך דיר יאסין" על שם הכפר אליו הובילה. עם היציאה מהחומות החלו להיבנות שכונות בסביבתה, וחשיבותה עלתה. עם קום המדינה שונה שם הדרך ל"רחוב אגריפס".
מרבית בתי הרחוב הם בתים נמוכים יחסית (בין קומה אחת לארבע קומות) מסוף המאה ה-19 ותחילת המאה ה-20, המהווים חלק מן השכונות היהודיות המרכיבות את הנחלאות, ביניהן: אהל משה, מזכרת משה, משכנות ישראל, אבן ישראל, בית יעקב וסוכת שלום.
לאחר סגירת רחוב יפו המקביל לכלי רכב ממונעים בעקבות הקמת הרכבת הקלה, עברו לרחוב קווי אוטובוס רבים, מה שהוביל לצפיפות ולפקקים ברחוב לכל משתמשי הדרך – מכוניות, אוטובוסים והולכי רגל.
בחודש יולי 2024 פורסם כי יהפוך רחוב אגריפס לחד סיטרי בימי חמישי ושישי ובחלקו ישמש כמדרחוב.
הרחוב קרוי על שם המלך אגריפס הראשון, נכדו של הורדוס, מלך יהודה ובונה החומה השלישית.
בתים ואתרים לאורך הרחוב

ממזרח למערב:
המגרש עליו שכן קולנוע עדן, ועליו נבנה מגדל עדן
שכונת אבן ישראל
מרכז כלל
שכונת מזכרת משה
שוק מחנה יהודה
בית האחים עיני ("הבית המקולל")
שכונת בית יעקב
השוקניון
הרחוב בתרבות ובאמנות

בשנת 1964 צייר הצייר אריה ארוך ציור בשם "רחוב אגריפס". הציור נחשב לדעת יגאל צלמונה לאחת מיצירות האמנות הישראליות החשובות ביותר. הוא מוצג במוזיאון תל אביב לאמנות.
עלילת הספר "כעפעפי שחר" מאת הרב חיים סבתו מתרחשת באזור, והרחוב מוזכר בו.
לקריאה נוספת

יורדים העירה: מרכז העיר ירושלים, היסטוריה, תמונת מצב, ותוכנית ההתחדשות, הוצאת מכון ירושלים לחקר ישראל, ירושלים 2011
נירית שלו כליפא, נחלאות בלב עיר, הוצאת יד בן צבי, ירושלים 2004
הערות שוליים

↑  אודי עציון‏, מהיום: מדרחוב אגריפס בירושלים יוצא לדרך, באתר וואלה, 18 ביולי 2024
ערך זה הוא קצרמרבנושא ירושלים. אתם מוזמנים לתרום לוויקיפדיה ו.
ספרד באירוויזיון 2024

ספרד השתתפה באירוויזיון 2024, שהתקיים במאלמה שבשוודיה, עם השיר "Zorra" בביצוע הצמד המוזיקלי הספרדי נבולוסה. תאגיד השידור הספרדי וחנרליטאט ולנסיאנה ארגנו את הקדם הספרדי המסורתי Benidorm Fest 2024 על מנת לבחור את נציגות המדינה לתחרות.
רקע

קודם לאירוויזיון 2024 השתתפה ספרד שישים ושתיים פעמים בתחרות מאז הופעת הבכורה שלה באירוויזיון 1961. היא זכתה פעמיים: ב-1968 עם השיר "La, la, la" של מסיאל ובשנה שלאחר מכן עם "Vivo cantando" בביצוע סלומה. ב-1969 זכו שלוש מדינות נוספות יחד עם ספרד – הולנד, צרפת והממלכה המאוחדת. כמו כן, המדינה סיימה במקום השני ארבע פעמים בשנים 1971, 1973, 1979 ו-1995. באירוויזיון 2023 הגיעה הזמרת בלנקה פלומה עם השיר "Eaea" למקום ה-17.
תאגיד השידור הספרדי, Radiotelevisión Española‏ (RTVE), אחראי על שידור האירוויזיון בשטח המדינה ועל ארגון תהליך בחירת הנציגות הספרדית לתחרות. בעבר בחרה ספרד את נציגיה דרך קדם ולעיתים גם בבחירות פנימיות. החל מאירוויזיון 2022 הנהיג התאגיד קדם לאומי בשם Benidorm Fest. ב-1 במאי 2023 אישר את השתתפותה של ספרד באירוויזיון 2024. בנוסף, הכריז כי שיטת הבחירה תישאר על כנה גם בשנה זו.
לפני האירוויזיון > Benidorm Fest 2024

Benidorm Fest 2024 הייתה המהדורה השלישית של אירוע הקדם הספרדי לתחרות הזמר של האירוויזיון. היא נערכה בעיר בנידורם בין התאריכים 30 בינואר ל-3 בפברואר 2024, ואורגנה על ידי RTVE.
לפני האירוויזיון > Benidorm Fest 2024 > פורמט

ההכרזה על קיום התחרות בפעם השלישית נעשתה ב-26 ביולי 2023 על ידי מסיאל, הזוכה הספרדית הראשונה באירוויזיון. ב-9 בינואר 2024 נמסרו פרטים נוספים על האירוע לכלי התקשורת במסיבת עיתונאים במדריד. במהלך ההצהרה לתקשורת נחשף כי רות לורנסו ומארק קלדרו ינחו את התחרות. בנוסף, לפני כל משדר יוקרן קטע בשם Benidorm Calling בהנחיית אינס ארננד וחורדי קרוב ואחריו קטע פרשנות בשם La noche del Benidorm בהנחיית ארננד ואייטור אלביסוה.
ב-28 בינואר נערך טקס גאלה לפתיחת אירועי ה-Benidorm Fest 2024. באירוע הופיעה בלנקה פלומה, נציגת ספרד באירוויזיון 2023 וסנדרה ואלרו, נציגת המדינה לאירוויזיון הילדים 2023.
Benidorm Fest 2024 כלל שני חצאי גמר ב-30 בינואר וב-1 בפברואר וגמר ב-3 בפברואר. בסך הכול התחרו שישה עשר אמנים, שחולקו לשני חצאי הגמר, כלומר שמונה בכל ערב. ארבעת השירים שקיבלו את מספר הנקודות הגבוה ביותר העפילו לשלב הגמר. מערכת ההצבעה חולקה לקולות השופטים (50%), הצבעות הפאנל הדמוסקופי, שהורכב ממדגם של האוכלוסייה הספרדית לפי קריטריונים סטטיסטיים ודמוסקופיים (25%) והקהל (25%). שיטת ההצבעה בגמר הייתה זהה.
חבר השופטים הורכב מארבעה ספרדים וארבעה חברים בין-לאומיים. החצי הספרדי כלל את קרלוס באוטה, אנחלה קרסקו, גילה מילקיווי והיו"ר ביאטריס לואנגו. החברים הבין-לאומיים כללו את סמית'ורסט, ראש המשלחת הבריטית לאירוויזיון ומפיק המופעים של אירוויזיון 2023; דייוויד צרוניאן, ראש המשלחת הארמנית לאירוויזיון; מרטה פייקארסקה, ראש המשלחת הפולנית לאירוויזיון וניקולן רפסינג, המנהל האמנותי לאירוויזיון 2014. פייקארסקה נבחרה כמחליפה לטוואן ואן דה נייונהויזן, ראש המשלחת ההולנדית לאירוויזיון ומפיק אירוויזיון 2021, שנעדר מהמפסטיבל.
לפני האירוויזיון > Benidorm Fest 2024 > רשימת המשתתפים

ב-11 במאי 2023 פרסם RTVE את הכללים עבור Benidorm Fest 2024, והכריז כי ב-16 במאי תיפתח תקופת הגשת המועמדויות להשתתפות בתחרות. מועד סיום ההרשמה נקבע ל-10 באוקטובר. בנוסף, תאגיד השידור הספרדי הזמין זמרים ויוצרים באפיקים פרטיים להשתתף באירוע הקדם. יתרה מזאת, בספטמבר 2023 אורגן מחנה כתיבת שירים פתוח עבור אמנים מקומיים ובין-לאומיים כאחד. עם תום תקופת ההרשמה הודיע כי התקבלו 825 הצעות שונות, מתוכן 23 נוצרו כחלק ממחנה הכתיבה.
רשימת המשתתפים נבחרה על ידי היועצים המוזיקליים פבלו סרביאן, ריידן וטוני סנצ'ס-אולסון. היא נחשפה ב-11 בנובמבר 2023 על ידי יו"ר מחלקת התקשורת של RTVE, מריה אייסאגוירה, בטקס שנערך בתיאטרון "אלמדה" שבסביליה. אירוע הפתיחה כלל את השתתפותם של כמה משתתפי עבר בתחרות: בלנקה פלומה עם שירה החדש "¡Ay amor!", אגוניי, אלפרד גרסיה, אליס וונדר, גונסלו ארמידה, קרמנטו, מגארה, שרון, טנשוגייראס, וארי בראווה וויקו.
כל שמות המתחרים נחשפו שבוע לפני המועד שנקבע בתאריך 14 בדצמבר.‏ RTVE שקל לפנות לערכאות המשפטיות בדבר. אירוע הפתיחה התקיים כמתוכנן בפראדו דל ריי במדריד.
| אמן | שיר | כותבים |
| --- | --- | --- |
| אלמקור | "Brillos platino" | אלחנדרו קפדבילה פרס, ארתורו אלמרצ'ה קורלה |
| אנג'י פרננדס | "Sé quién soy" | אנחלה מריה פרננדס גונסלס, דינו מדאנודסיק, אנריק לונדברג, תומאס ג:סון |
| דלקרוס | "Beso en la mañana" | קרלוס אלמסן פואנטס, חורחה דה לה קרוס קוראה |
| חורחה גונסלס | "Caliente" | אדריאן חארדו, דוד פרחו מרטין, חורחה גונסלס, מנואל בראה קלבו |
| לריקה | "Astronauta" | אנתוניו מתאו צ'אמורו, דוד קוולו, אדוארדו רואיס סאנצ'ס, חוזה אלפונסו קנו קארילרו, חואן קרלוס אראוסו אוליברס |
| מנטרה | "Me vas a ver" | קרלוס מרקו, קרלוס הוגו ויינברג, יונתן בורט, נטליה נבה, פאולה פרס רוביו |
| מריה פליי | "Remitente" | אלבה רייג גילברט, מריה פרס סאנצ'ס |
| מרלנה | "Amor de verano" | אנה לגאספי גונסלס, קרולינה מויאנו גרצ'ה, חואן ואלס פניסה, רובן פרס פרס |
| מיס קפיינה | "Bla bla bla" | אלברטו חימנס רודרוגואס, אנתוניו פוסה פרננדס, סרחו ססטרה סאנס |
| נבולוסה | "Zorra" | מריה בלאס, מארק דסוסה |
| נואן | "Te echo de - " | איניגו סאמנייגו, חואן אוון, פפה ברנבה |
| קיקה ניסה | "Prisionero" | קנחי דומינגואס קאטו, חוסה ריקרדו קורטס סלקדו, חואן חוסה מרטין מרטין, אוסקר קדנה, קיקה גונסלס |
| רוג'ר פדרוס | "El temps" | חואל קונדל ליורנס, רוג'ר פדרוס דה לה טורה |
| סופיה קול | "Here to Stay" | חואן מנואל פינסס סווירו, מאורו קנוט חילן, נאצ'ו קנוט, סופיה קול אי בניטו |
| סט. פדרו | "Dos extraños (Cuarteto de cuerda)" | איאונה דה לה קרוס, נלסון ארננדס, פדרו אדננדס אררה |
| יולי סה | "No se me olvida" | אמיליו מאסטרה ריקו, יולנדה סה פילגואירה |
לפני האירוויזיון > Benidorm Fest 2024 > מקצים

המקצה הראשון נערך ב-30 בינואר, ואילו השני התקיים למחרת ב-1 בפברואר. בכל מקצה השתתפו שמונה אמנים, שמתוכם מחצית העפילה לגמר.
| סדר | אמן | שיר | שופטים | פאנל דמוסקופי | קהל | סך הכול | מיקום |
| --- | --- | --- | --- | --- | --- | --- | --- |
| 1 | לריקה | "Astronauta" | 40 | 22 | 20 | 82 | 7 |
| 2 | נואן | "Te echo de - " | 46 | 28 | 22 | 96 | 6 |
| 3 | סופיה קול | "Here to Stay" | 58 | 30 | 28 | 116 | 3 |
| 4 | מנטרה | "Me vas a ver" | 33 | 25 | 40 | 98 | 5 |
| 5 | מיס קפיינה | "Bla bla bla" | 64 | 16 | 25 | 105 | 4 |
| 6 | קיקה ניסה | "Prisionero" | 45 | 20 | 16 | 81 | 8 |
| 7 | אנג'י פרננדס | "Sé quién soy" | 62 | 40 | 35 | 137 | 2 |
| 8 | נבולוסה | "Zorra" | 84 | 35 | 30 | 149 | 1 |
| סדר | אמן | שיר | שופטים | פאנל דמוסקופי | קהל | סך הכול | מיקום |
| --- | --- | --- | --- | --- | --- | --- | --- |
| 1 | מריה פליי | "Remitente" | 71 | 30 | 30 | 131 | 2 |
| 2 | דלקרוס | "Beso en la mañana" | 22 | 16 | 16 | 54 | 8 |
| 3 | מרלנה | "Amor de verano" | 48 | 28 | 20 | 96 | 6 |
| 4 | סט. פדרו | "Dos extraños (Cuarteto de cuerda)" | 94 | 35 | 35 | 164 | 1 |
| 5 | חורחה גונסלס | "Caliente" | 42 | 40 | 40 | 122 | 3 |
| 6 | יולי סה | "No se me olvida" | 35 | 22 | 22 | 79 | 7 |
| 7 | רוג'ר פדרוס | "El temps" | 55 | 20 | 28 | 103 | 5 |
| 8 | אלמקור | "Brillos platino" | 65 | 25 | 25 | 115 | 4 |
לפני האירוויזיון > Benidorm Fest 2024 > גמר

הגמר נערך ב-3 בפברואר 2024.
| סדר | אמן | שיר | שופטים | פאנל דמוסקופי> הצבעות | פאנל דמוסקופי> נקודות | קהל> הצבעות | קהל> נקודות | סך הכול | מיקום |
| --- | --- | --- | --- | --- | --- | --- | --- | --- | --- |
| 1 | מריה פליי | "Remitente" | 41 | 2,272 | 25 | 1,627 | 20 | 86 | 6 |
| 2 | סט. פדרו | "Dos extraños (Cuarteto de cuerda)" | 86 | 2,291 | 28 | 3,769 | 25 | 139 | 2 |
| 3 | אנג'י פרננדס | "Sé quién soy" | 63 | 2,833 | 35 | 3,888 | 30 | 128 | 3 |
| 4 | חורחה גונסלס | "Caliente" | 49 | 2,855 | 40 | 4,482 | 35 | 124 | 4 |
| 5 | נבולוסה | "Zorra" | 86 | 2,463 | 30 | 4,484 | 40 | 156 | 1 |
| 6 | סופיה קול | "Here to Stay" | 29 | 2,134 | 22 | 2,815 | 22 | 73 | 7 |
| 7 | מיס קפיינה | "Bla bla bla" | 27 | 1,994 | 16 | 1,096 | 16 | 59 | 8 |
| 8 | אלמקור | "Brillos platino" | 51 | 2,058 | 20 | 3,779 | 28 | 99 | 5 |
| סדר | שיר | שופט 1 | שופט 2 | שופט 3 | שופט 4 | שופט 5 | שופט 6 | שופט 7 | שופט 8 | סך הכול |
| --- | --- | --- | --- | --- | --- | --- | --- | --- | --- | --- |
| 1 | "Remitente" | 6 | 4 | 5 | 5 | 6 | 4 | 5 | 6 | 41 |
| 2 | "Dos extraños (Cuarteto de cuerda)" | 12 | 10 | 12 | 10 | 12 | 12 | 10 | 8 | 86 |
| 3 | "Sé quién soy" | 10 | 6 | 8 | 6 | 7 | 8 | 8 | 10 | 63 |
| 4 | "Caliente" | 7 | 7 | 7 | 8 | 2 | 7 | 6 | 5 | 49 |
| 5 | "Zorra" | 8 | 12 | 10 | 12 | 10 | 10 | 12 | 12 | 86 |
| 6 | "Here to Stay" | 5 | 5 | 2 | 4 | 4 | 5 | 2 | 2 | 29 |
| 7 | "Bla bla bla" | 4 | 2 | 4 | 2 | 5 | 2 | 4 | 4 | 27 |
| 8 | "Brillos platino" | 2 | 8 | 6 | 7 | 8 | 6 | 7 | 7 | 51 |
לפני האירוויזיון > קידום

כחלק מקידום השיר יצא הצמד לסיבוב הופעות ברחבי ארצות הברית בפברואר 2024. בנוסף, הוא אישר את השתתפותו ב-PrePartyES במדריד ב-30 במרץ, טקס הגאלה במדריד ב-3 באפריל, מסיבת האירוויזיון של ברצלונה ב-6 באפריל, מסיבת האירוויזיון של לונדון ב-7 באפריל, קונצרט האירוויזיון באמסטרדם ב-13 באפריל, מסיבת האירוויזיון הנורדית בסטוקהולם ב-14 באפריל ובמסיבת האירוויזיון של קופנהגן ב-4 במאי.